SAT คาดรายได้ปี 60 โตสวย จากอุอุตฯ ยานยนต์ฟื้น
SAT คาดรายได้ปี 60 โต 3-5% ตามอุตฯ ยานยนต์-เครื่องจักรกลเกษตรฟื้น, ทุ่มงบราว 200-300 ล้านบาท ปรับปรุงประสิทธิภาพเครื่องจักร
8 ธ.ค. 2559

นายณัฐขจร ญาณภิรัต รองกรรมการผู้อำนวยการ สายการเงิน บัญชี และเทคโนโลยีสารสนเทศ บริษัท สมบูรณ์แอดวานซ์ จำกัด (มหาชน) หรือ SAT เปิดเผยว่า บริษัทฯตั้งเป้าหมายรายได้ปี 60 เติบโตราว 3-5% จากปีนี้ ตามอุตสาหกรรมยานยนต์ที่คาดจะมียอดการผลิตรถยนต์ในประเทศไทยจำนวน 2 ล้านคัน และจะผลกระทบจากนโบายรถคันแรกจะสิ้นสุดลงเมื่อรถมีอายุครบ 5 ปี โดยเชื่อว่าจะเป็นส่วนช่วยให้อุตสาหกรรมยานยนต์ปรับตัวดีขึ้น ขณะที่บริษัทฯเตรียมเซ็นสัญญาลูกค้ากลุ่มยานยนต์เพิ่มในปีหน้า 1 ราย
ขณะที่ ธุรกิจผลิตชิ้นส่วนเครื่องจักรกลทางการเกษตร เริ่มเห็นสัญญาณการฟื้นตัว โดยเฉพาะในช่วงไตรมาส 4/59 ไปจนถึงไตรมาส 1/60 มองว่ากำลังซื้อภาคการเกษตรน่าจะเริ่มกลับมาจากเป็นช่วงฤดูเกี่ยวข้าวนาปี ซึ่งบริษัทฯคาดจะมียอดผลิตเครื่องจักรกลทางการเกษตรในปีหน้าเพิ่มขึ้นมาอยู่ที่ 66,000 คัน จากปีนี้อยู่ที่ 60,000 คัน และน่าจะส่งผลทำให้สัดส่วนรายได้ขยับขึ้นเป็น 19% จากปีนี้อยู่ที่ 17%
นอกจากนี้ บริษัทฯ อยู่ระหว่างศึกษาลงทุนในธุรกิจใหม่ ๆ หรือธุรกิจที่มีความเกี่ยวเนื่องกับธุรกิจเดิม แต่ยังไม่ขอเปิดเผยรายละเอียด โดยบริษัทฯ พร้อมลงทุนเนื่องจากมีฐานะทางการเงินที่แข็งแกร่ง จากปัจจุบันมีเงินสดในมือราว 1 พันล้านบาท ขณะที่ปีหน้าวางงบลงทุนไว้ราว 200-300 ล้านบาท เพื่อใช้ในการปรับปรุงประสิทธิภาพเครื่องจักร
สำหรับปี 59 บริษัทฯยอมรับรายได้น่าจะลดลงราว 3% จาก 8.8 พันล้านบาทในปีก่อน เป็นผลมาจากอุตสาหกรรมยายนต์ชะลอตัวลง ส่งผลต่อยอดคำสั่งซื้อปรับตัวลดลงตาม ประกอบกับลูกค้ารายหลัก ก็ชะลอคำสั่งซื้อชิ้นส่วนเครื่องจักรกลทางการเกษตรออกไปด้วย เนื่องจากได้รับผลกระทบจากภัยแล้ง
อย่างไรก็ตาม บริษัฯยังสามารถรักษาความสามารถการทำกำไรได้ จากการบริหารต้นทุนได้ดี โดยคาดอัตรากำไรสุทธิ และอัตรากำไรขั้นต้น น่าจะทำได้ใกล้เคียงกับ 9 เดือนแรกปีนี้ที่อยู่ระดับ 6.91% และ 14.72% ตามลำดับ
               
 